กฎกระทรวงกฎกระทรวงกำหนดหลักเกณฑ์การงดหรือลดเบี้ยปรับและการลดเงินเพิ่มพ.ศ. ๒๕๖๐[๑] อาศัยอำนาจตามความในมาตรา๕ วรรคหนึ่ง มาตรา ๑๔๐ วรรคสอง และมาตรา ๑๔๑ วรรคสองแห่งพระราชบัญญัติภาษีสรรพสามิต พ.ศ. ๒๕๖๐รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ๑ กฎกระทรวงนี้ให้ใช้บังคับตั้งแต่วันที่๑๖ กันยายน พ.ศ. ๒๕๖๐ เป็นต้นไปข้อ๒ ผู้มีหน้าที่เสียภาษีที่จะต้องเสียเบี้ยปรับหรือเงินเพิ่มมีสิทธิยื่นคำร้องของดหรือลดเบี้ยปรับหรือขอลดเงินเพิ่มเป็นหนังสือยื่นต่อพนักงานเจ้าหน้าที่โดยแสดงเหตุผลที่ของดหรือลดเบี้ยปรับหรือขอลดเงินเพิ่มนั้นเว้นแต่กรณีที่อธิบดีพิจารณาเห็นสมควรจะสั่งให้งดหรือลดเบี้ยปรับหรือลดเงินเพิ่มโดยไม่ต้องมีคำร้องก็ได้ข้อ ๓ การงดหรือลดเบี้ยปรับหรือการลดเงินเพิ่มให้กระทำได้เฉพาะกรณีที่ผู้มีหน้าที่เสียภาษีไม่มีเจตนาหลีกเลี่ยงภาษีและได้ให้ความร่วมมือในการตรวจสอบภาษีเป็นอย่างดีข้อ๔ ให้พนักงานเจ้าหน้าที่สั่งลดเบี้ยปรับได้ในกรณีดังต่อไปนี้(๑)เมื่อพ้นกำหนดเวลายื่นแบบรายการภาษีแล้ว ผู้มีหน้าที่เสียภาษีได้ยื่นแบบรายการภาษีเองและขอชำระภาษีโดยไม่ได้รับคำเตือนหรือหนังสือเรียกหรือคำสั่งเป็นหนังสือให้เบี้ยปรับที่ต้องเสียตามมาตรา ๑๔๐ (๑) ลดลง คงเหลือตามอัตราและเงื่อนไขดังนี้(ก)ถ้าชำระภายในสิบห้าวันนับแต่วันถัดจากวันครบกำหนดเวลาชำระภาษี ให้เสียร้อยละสองของเบี้ยปรับ(ข)ถ้าชำระภายหลังสิบห้าวันแต่ไม่เกินสามสิบวันนับแต่วันถัดจากวันครบกำหนดเวลาชำระภาษีให้เสียร้อยละห้าของเบี้ยปรับ(ค)ถ้าชำระภายหลังสามสิบวันแต่ไม่เกินหกสิบวันนับแต่วันถัดจากวันครบกำหนดเวลาชำระภาษีให้เสียร้อยละสิบของเบี้ยปรับ(ง)ถ้าชำระภายหลังหกสิบวันแต่ไม่เกินเก้าสิบวันนับแต่วันถัดจากวันครบกำหนดเวลาชำระภาษีให้เสียร้อยละสิบห้าของเบี้ยปรับ(จ)ถ้าชำ ระภายหลังเก้าสิบวันนับแต่วันถัดจากวันครบกำหนดเวลาชำระภาษีให้เสียร้อยละยี่สิบของเบี้ยปรับ(๒)ผู้มีหน้าที่เสียภาษีได้ยื่นแบบรายการภาษีไว้ไม่ถูกต้องหรือมีข้อผิดพลาดทำให้จำนวนภาษีที่ต้องเสียขาดไป หากผู้มีหน้าที่เสียภาษีได้ยื่นแบบรายการภาษีใหม่และขอชำระภาษีให้ถูกต้องโดยไม่ได้รับหนังสือเตือนหรือหนังสือเรียกหรือคำสั่งเป็นหนังสือให้นำอัตราและเงื่อนไขการลดเบี้ยปรับตาม (๑)มาใช้บังคับกับเบี้ยปรับที่ต้องเสียตามมาตรา ๑๔๐ (๒) โดยอนุโลม(๓)กรณีที่สินค้าหรือวัตถุดิบซึ่งเป็นสาระสำคัญของการผลิตสินค้าขาดไปจากบัญชีคุมสินค้าตามมาตรา๒๕ หรือสินค้าขาดไปจากบัญชีคุมสินค้าตามมาตรา ๔๘เมื่อผู้มีหน้าที่เสียภาษีได้ยื่นแบบรายการภาษีเองและขอชำระภาษีโดยไม่ได้รับคำเตือนหรือหนังสือเรียกหรือคำสั่งเป็นหนังสือให้นำอัตราและเงื่อนไขการลดเบี้ยปรับตาม (๑)มาใช้บังคับกับเบี้ยปรับที่ต้องเสียตามมาตรา ๑๔๐ (๓) โดยอนุโลม(๔)กรณีอื่นนอกจาก (๑) (๒) และ (๓) ให้เสียร้อยละสี่สิบของเบี้ยปรับข้อ๕ ให้พนักงานเจ้าหน้าที่สั่งลดเงินเพิ่มได้ในกรณีดังต่อไปนี้(๑)ถ้าผู้มีหน้าที่เสียภาษีชำระภาษีภายในเจ็ดวันนับแต่วันถัดจากวันครบกำหนดเวลาชำระภาษีหรือวันถัดจากวันที่ชำระขาดจากจำนวนภาษีที่ต้องเสียโดยไม่ได้รับคำเตือนหรือหนังสือเรียกหรือคำสั่งเป็นหนังสือเงินเพิ่มที่ต้องเสียให้ลดลงคงเหลือร้อยละศูนย์จุดห้าต่อเดือนของเงินภาษีที่ต้องชำระโดยไม่รวมเบี้ยปรับ(๒)ถ้าผู้มีหน้าที่เสียภาษีชำระภาษีภายในสิบห้าวันนับแต่วันถัดจากวันครบกำหนดเวลาชำระภาษีหรือวันถัดจากวันที่ชำระขาดจากจำนวนภาษีที่ต้องเสียโดยไม่ได้รับคำเตือนหรือหนังสือเรียกหรือคำสั่งเป็นหนังสือเงินเพิ่มที่ต้องเสียให้ลดลงคงเหลือร้อยละศูนย์จุดเจ็ดห้าต่อเดือนของเงินภาษีที่ต้องชำระโดยไม่รวมเบี้ยปรับการนับระยะเวลาเพื่อคำนวณเงินเพิ่มตามวรรคหนึ่งเศษของเดือนของให้นับเป็นหนึ่งเดือนข้อ๖ การสั่งลดเบี้ยปรับหรือเงินเพิ่มนอกจากที่กำหนดไว้ในข้อ๔ และข้อ ๕ และการงดเบี้ยปรับ ให้เป็นอำนาจของอธิบดีให้ไว้ ณ วันที่ ๑๒กันยายน พ.ศ. ๒๕๖๐อภิศักดิ์ ตันติวรวงศ์รัฐมนตรีว่าการกระทรวงการคลังหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๑๔๐ วรรคสอง และมาตรา ๑๔๑ วรรคสองแห่งพระราชบัญญัติภาษีสรรพสามิต พ.ศ. ๒๕๖๐ บัญญัติให้การงดหรือลดเบี้ยปรับและการลดเงินเพิ่มต้องเป็นไปตามหลักเกณฑ์ที่กำหนดในกฎกระทรวง จึงจำเป็นต้องออกกฎกระทรวงนี้ปวันวิทย์/ภวรรณตรี/จัดทำ๒๐ กันยายน๒๕๖๐[๑] ราชกิจจานุเบกษาเล่ม ๑๓๔/ตอนที่ ๙๕ ก/หน้า ๕๖/๑๖ กันยายน ๒๕๖๐